आईआईएम रोहतक के नए निदेशक बने डॉ. धीरज शर्मा
रोहतक | आईआईएम रोहतक में स्थायी डायरेक्टर की नियुक्ति हो गई है। मंत्रिमंडल की अोर से नियुक्त समिति ने प्रधानमंत्री की अध्यक्षता में 10 फरवरी को आईआईएम रोहतक के निदेशक के रूप में डॉ. धीरज शर्मा की नियुक्ति को मंजूरी दी। डॉ. धीरज शर्मा ने 1 मार्च को कार्यवाहक निदेशक प्रो. अतानु रक्षित से औपचारिक रूप से प्रभार ग्रहण कर लिया।
डॉ. धीरज शर्मा भारतीय प्रबंधन संस्थान अहमदाबाद में प्रोफेसर थे। डॉ. शर्मा ने डॉक्टरेट की उपाधि मार्केटिंग में मुख्य विषय के रूप में तथा डबल माइनर मनोविज्ञान एवं मात्रात्मक विश्लेषण में लुइसियाना टेक विश्वविद्यालय, संयुक्त राज्य अमेरिका से प्राप्त की। त्तरी अमेरिका, यूरोप एवं एशिया में शिक्षण कार्य तथा बड़ी संख्या में अनुसंधान प्रस्तुत किए हैं। कई शैक्षिक और व्यावसायिक पुरस्कार प्राप्त किए हैं। वह अकादमी ऑफ मार्केटिंग साइंस, सोसाइटी ऑफ मार्केटिंग एडवांसेज, अमेरिकन मार्केटिंग एसोसिएशन एंड वर्ल्ड मार्केटिंग कांग्रेस के सक्रिय सदस्य हैं। डॉ. शर्मा के अग्रणी अंतरराष्ट्रीय पत्रिकाओं, विश्वकोशों, पुस्तकों एवं सम्मेलन कार्यवाहियों में सौ से ज्यादा प्रकाशन हैं। डॉ. शर्मा ने आठ पुस्तकों का लेखन संपादन भी किया है।
awa_Deva hin_Deva hin_Deva